Før kirkevalget i 2015 var vigsel av likekjønnede par et fokusområde. Åpen Folkekirke stilte til valg med dette som en hovedsak. Det kirkepolitiske partiet fikk stor oppslutning under valget, hvilket førte til et flertall for likekjønnet ekteskap på Kirkemøtet i 2016. Den 11. april 2016 vedtok Kirkemøtet i Den norske kirke at personer av samme kjønn tillates å gifte seg i kirken. Den 30. januar 2017 vedtok Kirkemøtet liturgi for likekjønnede ekteskap, og etter midnatt natt til 1. februar 2017 ble første likekjønnede ektepar viet i Den norske kirke. Det skjedde i Eidskog kirke.